जागा प्रशासन, कॉलेज मैदान से हटवाई चूरी
पीडब्ल्यूडी ने पांच से छह ट्रॉली चूरी भरकर फिंकवाई, छात्रों ने दी थी आंदोलन की चेतावनी
मिली राहत
पीजी काॅलेज मैदान पर प्रशासन ने योग दिवस के लिए चूरी फैला दी थी। कार्यक्रम के बाद इसे उठवाया भी नहीं। मैदान साफ करने के लिए छात्रों ने आंदोलन की चेतावनी से लेकर अधिकारियों की मनुहार भी की थी। अब शनिवार को प्रशासन जागा और पीडब्ल्यूडी कर्मचारियों ने पांच से छह ट्रॉली चूरी फिंकवाई। उल्लेखनीय है कि 20 दिसंबर को छात्रों और कैलाश नगर के रहवासियों ने श्रमदान कर कुछ हिस्से से चूरी हटाई थी।
रहवासियों का कहना है चूरी हटने से कॉलेज के विद्यार्थियों के साथ-साथ सुबह वॉक करने आने वालों को भी राहत मिलेगी। चूरी की वजह से धूल का गुबार भी उड़ रहा था।
यह है मामला
21 जून को योग दिवस का कार्यक्रम था। एक-दो दिन पहले बारिश हुई तो जिला प्रशासन ने कार्यक्रम में आने वाले नेताओं के कुर्ते कीचड़ से बचाने के लिए मैदान में चूरी बिछवा दी। पानी बाहर करने के लिए जेसीबी से नाली भी खुदवा दी। तब से कॉलेज विद्यार्थियों के मैदानी गेम्स बंद हैं। वॉक करने वाले रहवासियों और विभिन्न भर्ती के लिए तैयारी करने वाले विद्यार्थियों को चूरी चुभ रही थी। एबीवीपी ने पीजी कॉलेज, प्रशासन के अफसरों को कई ज्ञापन दिए लेकिन सुनवाई नहीं हुई। इसके चलते स्थानीय रहवासियों और एबीवीपी के बैनर तले छात्र नेताओं ने पिछले रविवार को खुद चूरी हटाने का जिम्मा उठाया था।
पीजी कॉलेज मैदान से चूरी साफ करता पीडब्ल्यू का अमला।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva